## Børns navne eller ej.
Jeg vil gerne bringe emnet op, der omhandler, hvorvidt børn af personer med en Wikipedia-side, skal nævnes ved navns nævnelse eller ej. Jeg har set og læst ældre diskussioner igennem, men har valgt at bringe dette op igen, da jeg ikke mener at tidligere diskussioner er endt ud i et endeligt resultat. 
Jeg vil argumentere for at artikler her på Wikipedia er til for at samle alt den tilgængelige og (selvfølgelig) relevante information, der kan findes omkring en person, og dertil mener jeg også at det helt naturligt forekommer at nævne den pågældende persons absolut tætte familie (herunder børn, forældre og søskende - Hvis der er en notabel anden slægtning, kan dette også nævnes?). Jeg tillader mig at sidestille forældre med eventuelle børn af personen, da jeg mener at begge enten har lige stor eller lille betydning, og jeg vil derfor påstå at enten skal begge nævnes eller så skal ingen. Det ser dog ud til at være udbredt kutyme at skrive forældrenes navne, men ikke eventuelle børns. 
I de andre diskussioner har der været argumenter for at børn har ret til privatliv (hvilket selvfølgelig er korrekt), men i langt de fleste tilfælde, så kan en hurtig Google-søgning fortælle barnets navn, da det højest sandsynlig allerede er blevet offentliggjort og højst sandsynlig af forældrene selv. Det er derfor en yderst tilgængelig information, og jeg vil derfor argumentere for at det kun vil styrke den pågældende Wikipedia-side at skrive det på. Hvis folk ikke kan finde informationen på Wikipedia, så finder de den jo andre steder, og på den måde mister Wikipedia sin værdi. 
Ydermere, så har jeg kigget på andre Wikipediaer, og jeg er kun få gange stødt på artikler, hvor børns navne ikke nævnes, og jeg vil nærmest påstå at det er fordi børnenes navne aldrig er blevet offentliggjort til medierne. 
Så, for at opsummere, så vil jeg foreslå at det bliver kytume at skrive børns navne i Wikipedia-artikler, men for at imødekomme ønsket om privatliv til børnene, så ville jeg ikke skrive deres efternavne eller fulde fødselsdatoer på, da dette ser ud til at være gøremåden på bl.a. den engelske wiki.
Jeg vil derfor foreslå at børns navne nævnes således, "... Parret har sammen to børn, Isabella (f. 2019) og Christian (f. 2023).". 
Jeg synes ikke, at børns navne skal nævnes ad hensyn til , med mindre der er en relevans. Såsom Erik Kjersgaard er far til Clement Kjersgaard. Hvis børnene (eller forældrene, men ikke nødvendigvis) er totalt ukendte, kan jeg ikke se, hvorfor de skulle nævnes overhovedet. Så vil jeg hellere være "better safe than sorry". Jeg har desværre flere gange oplevet, at der er nogle der føler sig krænket over at deres navn står på Wikipedia, bare fordi deres mor og/eller far er kendte. Der gider jeg ikke at tage nogle risikoer. Og jeg er da slet ikke interesseret i at dawiki får en evt. sagsøgning i halsen over at deres navn står her, så jeg vil helst have at reglerne forbliver status quo. Mvh. ( • ) 15. apr. 2024, 16:34 (CEST)
Det diskuteres også i bunden af . Ingen grund til at oprette diskussionen flere steder. Jeg står ved det, jeg skrev i den diskussion, og det gør de andre nok også. - ( • ) d. 15. apr. 2024, 17:32 (CEST)
Ja, det er lidt uheldigt, at diskussionen forsøges taget op et helt andet sted (særlig, når den førstoprettede diskussion tydeligvis ikke gik den rigtige vej ...). Jeg står selvsagt også ved, hvad jeg skrev tidligere. -- () 15. apr. 2024, 17:37 (CEST)
P.S.: Og vil så også benytte lejligheden til at understrege, at der i dag er klart konsensus om, at børns navne ikke nævnes; link findes i , som Sarrus linker til ovenfor. -- () 15. apr. 2024, 17:39 (CEST)
Klart nej tak. For enhver biograferet hér skal der kunne redegøres for relevans individuelt. Det er sjældent, at børn (eller andre familiemedlemmer) lever op til kriterierne, så derfor har jeg (som andre herover) svært ved at se, hvorfor de skulle nævnes ved navn. Jeg er helt på linje med Zelrin herover i forhold til at værne om "uskyldiges" ret til privatlivets fred. Jeg står dog ved, at jeg er mindre konsekvent imod, når der er tale om historiske data, der ikke har risiko for at forulempe nulevende; til eksempel ser jeg intet problem i at nævne H.C. Andersens forældre, selv om de intet selvstændigt bemærkelsesværdigt har præsteret. -- () 15. apr. 2024, 20:33 (CEST)
Jeg ser ikke et behov for at ændre den nuværende politik, men tænker at kan opdateres med de seneste diskutioner.-- () 16. apr. 2024, 08:42 (CEST)
Jeg forsøgte at skrive mig ind i samme nævnte diskussion . , men fik at vide af @ at jeg skulle skrive et indlæg, hvis jeg ville tage det op igen, så jeg gjorde egentlig bare hvad der blev påstået proceduren var. 
Efter alt dette er jeg i tvivl om, hvorvidt denne diskussion skal fortsætte her eller på . 
Jeg står stadig ved at børns navne skal nævnes, da det netop er den slags viden nogle folk kommer for at finde, og ellers, som jeg sagde tidligere, så finder de det jo bare andre steder og Wikipedia mister sin værdi. () 16. apr. 2024, 09:55 (CEST)
Jeg har nok ikke udtrykt mig tydeligt nok . Jeg mente at du burde redigere Landsbybrøndens hovedside (d.v.s. , så det du allerede havde skrevet, ville blive vist der, idet ellers kun meget få personer ville bemærke at du havde tilføjet nyt indhold til en diskussion fra 2013 og 2016. Jeg mente ikke at du skulle skrive det samme en gang til på et nyt sted. Jeg beklager misforståelsen. () 16. apr. 2024, 10:06 (CEST)
